Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10008

9. fejezet A repülőgép hajózószemélyzete 9.1 A hajózószemélyzet összetétele 9.1.1 A hajózószemélyzet tagjainak száma és összetétele az üzemeltetési kézikönyvben előírtnál ne legyen kevesebb. A repülésvégrehajtási kézikönyvben vagy a légijármű légialkalmassági bizonyítványával összefüggésben levő más egyéb dokumentumban meghatározott minimális létszámon felül a hajózószemélyzetet egészítsék ki további hajózószemélyzeti tagokkal abban az esetben, ha ezt a repülőgép vagy az adott üzemeltetés típusa valamint a hajózószemélyzet váltási pontok közötti repülés időtartama ezt szükségessé teszi. 9.1.2 Rádió berendezés kezelője A hajózószemélyzetben legyen legalább egy olyan tag, aki az alkalmazott rádió-távbeszélő berendezés üzemeltetésére jogosító, a lajstromozó állam által kiadott vagy elfogadott érvényes rádiótávbeszélő kezelői engedéllyel rendelkezik. 9.1.3 Fedélzeti mérnök Amennyiben a repülőgép típuson külön fedélzeti mérnök munkahelyet alakítottak ki, a hajózószemélyzetben legyen legalább egy fedélzeti mérnök, akit külön ezen munkahely feladatainak ellátására jelöltek ki, kivéve ha ezek kielégítő ellátására saját feladatainak megfelelő elvégzése mellett a hajózószemélyzet más olyan tagja képes, aki fedélzeti mérnöki szakszolgálati engedéllyel rendelkezik. 9.1.4 Hajózó navigátor Minden olyan üzemeltetés esetében, amelynél a járató államának előírása szerint a repülés biztonságos végrehajtásához szükséges navigációs feladatokat a légijármű vezetők a repülőgépvezetői munkahelyről nem tudják megfelelő módon ellátni, a hajózószemélyzetben legyen legalább egy olyan tag, aki hajózó navigátor szakszolgálati engedéllyel rendelkezik. 9.2 A hajózószemélyzeti tag vészhelyzeti kötelességei A járató minden egyes repülőgép típusra jelölje ki és határozza meg a hajózószemélyzet minden tagjának vészhelyzetben vagy a repülőgép vészkiürítése esetében elvégzendő egyéni feladatait. A járató kiképzési programja tartalmazza ezen vészhelyzeti feladatok éves gyakorlását, beleértve az összes előírás szerint szállított vészhelyzeti és életmentő berendezés használatát valamint a repülőgép vészkiürítésének gyakorlását is. 2007/70/II. szám 9.3 A hajózószemélyzeti tag kiképző programok 9.3.1 A járató dolgozzon ki és folyamatosan tartson fenn a járató állama részéről elfogadott és jóváhagyott földi és repülési kiképzési programot, amely biztosítja, hogy a hajózószemélyzet minden tagja kijelölt feladatainak ellátására megfelelő kiképzésben részesüljön. A kiképzési program:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes